**Griffen Molino** (s. 21. tammikuuta 1994 Trenton, Michigan, Yhdysvallat) on yhdysvaltalainen jääkiekkoilja, joka pelaa AHL-joukkue Toronto Marliesissa. Hän pelannee lähinnä AHL-joukkue Utica Cometsissa. Molino on pelipaikaltaan vasen laitahyökkääjä, mutta hän osaa pelata myös keskellä.

Pelityyli
---------

*The Sports Forecaster* -sivuston mukaan Molino on monipuolinen ja energinen hyökkääjä, joka kykenee tekemään myös kohtalaisen hyvin pisteitä. Molino ei ole kuitenkaan kovin isokokoinen ja hänellä on kehitettävää voimassa ja fysiikassa.

Elite Prospects -sivuston mukaan Molino on nopeajalkainen kahden suunnan hyökkääjä, joka voi pelata joko laidassa tai keskellä useimmiten alemmissa ketjuissa. Molino luistelee nopeasti ja hän tekee erinomaisia ratkaisuja kiireellisissäkin tilanteissa. Hän pelaa tasaisia vaihtoja ja Molinolla on hyvät hyökkäyspään vaistot. Hän puolustaa kovaa ja pelaa hyvin laitojen läheisyydessä.

Ura
---

Molino pelasi Little Caesarsin juniorijoukkueissa, jonka jälkeen hän siirtyi kaudeksi 2012–2013 Kanadaan CCHL-junioriliigan Brockville Bravesiin. Kesällä 2013 Molinon varasi sekä USHL-joukkue Sioux Falls Stampede 389. pelaajana että NAHL-joukkue Springfield Jr. Blues 88. pelaajana. Hän siirtyi kaudeksi 2013–2014 Stampedeen, jossa Molino teki USHL:n runkosarjassa tehot 8+31=39. Toukokuussa 2014 seura kauppasi hänet ja saman kesän neljännen kierroksen varausvuoron Muskegon Lumberjacksiin vaihdossa Chaz Switzeriin sekä saman kesän viidennen ja kolmannen kierroksen varausvuoroihin. Kaudella 2014–2015 Molino toimi Lumberjacksin varakapteenina ja oli joukkueen paras pistemies ja syöttäjä tehoilla 18+46=64. Molino jakoi koko USHL:n pistepörssin neljännen sijan Sioux City Musketeersin Joe Snivelyn ja Youngstown Phantomsin Maksim Letunovin kanssa. Hän eteni joukkueen kanssa aina Clark Cup -finaaleihin saakka, mutta mestaruuden vei kuitenkin Molinon entinen seura Sioux Falls Stampede otteluvoitoin 3–0.

Kaudeksi 2015–2016 Molino siirtyi Western Michigan Universityn yliopistojoukkueeseen. Hän teki *Freshman -vuotenaan* tehot 14+11=25, jotka riittivät joukkueen sisäisen piste- ja syöttöpörssin voittoon sekä sisäisen maalipörssin Sheldon Driesin kanssa jaettuun voittoon. *Sophomore -vuotenaan* 2016–2017 Molino oli WMU:n paras syöttäjä ja toiseksi paras pistemies Matt Iacopellin kanssa tehoilla 15+18=33. Yliopistokautensa jälkeen, maaliskuussa 2017 NHL-varaamaton Molino teki kaksivuotisen tulokassopimuksen Vancouver Canucksin kanssa. Hän siirtyi heti myös seuran NHL-joukkueen vahvuuteen ja teki NHL-debyyttinsä 31. maaliskuuta 2017 Los Angeles Kingsia vastaan. Molino sai ottelussa jääaikaa 9.33 minuuttia. Hän pelasi kevään aikana Canucksissa viisi runkosarjaottelua ilman tehopisteitä.

Syksyn 2017 harjoitusleirin päätteeksi Canucks lähetti Molinon AHL-joukkue Utica Cometsin vahvuuteen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Brockville Braves | CCHL | 61 | 14 | 20 | 34 | 38 | 6 | 2 | 1 | 3 | 2 |
| 2013–2014 | Sioux Falls Stampede | USHL | 59 | 8 | 31 | 39 | 31 | 2 | 0 | 0 | 0 | 2 |
| 2014–2015 | Muskegon Lumberjacks | USHL | 57 | 18 | 46 | 64 | 39 | 12 | 3 | 6 | 9 | 10 |
| 2015–2016 | Western Michigan Univ. | NCHC | 36 | 11 | 14 | 25 | 12 | – | – | – | – | – |
| 2016–2017 | Western Michigan Univ. | NCHC | 40 | 15 | 18 | 33 | 29 | – | – | – | – | – |
|  | Vancouver Canucks | NHL | 5 | 0 | 0 | 0 | 0 | – | – | – | – | – |
| 2017–2018 | Utica Comets | AHL | 46 | 3 | 7 | 10 | 19 | – | – | – | – | – |
| 1 kausi | yhteensä | NHL | 5 | 0 | 0 | 0 | 0 | – | – | – | – | – |

Lähteet
-------

* Griffen Molino The Internet Hockey Databasessa (englanniksi)
* Griffen Molino Legends of Hockey -sivustolla (englanniksi)
* Griffen Molino *Elite Prospects*. Everysport Media Group AB.  (englanniksi)

### Viitteet

1. 1 2  Griffen Molino Stats, Profile, Bio, Analysis and More *sportsforecaster.com*. XML Team Solutions, LLC. Viitattu 22.1.2018. (englanniksi)
2. 1 2 3  Griffen Molino *Elite Prospects*. Everysport Media Group AB.  (englanniksi)
3. ↑  USHL Hockey Ops Twitterissä *twitter.com*.  5.5.2014. USHL Hockey Ops. Viitattu 22.1.2018. (englanniksi)
4. 1 2  Griffen Molino The Internet Hockey Databasessa (englanniksi)
5. ↑  Canucks sign forward Griffen Molino  28.3.2017. Vancouver, BC:  Vancouver Canucks. Viitattu 22.1.2018. (englanniksi)
6. ↑  Los Angeles Kings – Vancouver Canucks – March 31st, 2017 *NHL.com*.  31.3.2017. National Hockey League. Viitattu 22.1.2018. (englanniksi)
7. ↑  Canucks Reduce Pre-Season Roster  23.9.2017. Vancouver, B.C.:  Vancouver Canucks. Viitattu 22.1.2018. (englanniksi)